इथिओपियातील या विद्यार्थिनीची कहाणी प्रचंड शोकात्म आहे. 

एक सैनिक तिच्यावर बलात्कार करण्याच्या प्रयत्नात होता, तेव्हा स्वतःला वाचवण्याच्या खटपटीमध्ये तिला स्वतःचा हात गमवावा लागला, असं या विद्यार्थिनीने बीबीसीशी बोलताना सांगितलं. तिच्या आजोबांवर स्वतःच्या नातीशी शारीरिक संबंध ठेवण्यासाठी सक्ती केली गेली.

या विद्यार्थिनीचं वय साधारण 18 वर्षं आहे. तिचं नाव आम्ही इथे नोंदवत नाही आहोत. गेले दोन महिने ती इथिओपियाच्या उत्तरेतील टिग्रे प्रांतामध्ये एका रुग्णालयात उपचार घेते आहे. हळूहळू तिची तब्येत सुधारतेय.

टिग्रेमधील संघर्षाची सुरुवात नोव्हेंबर 2020मध्ये झाली. या प्रांतातील सत्तारूढ टीपीएलएफ या पक्षाला हटवण्यासाठी देशाचे पंतप्रधान अबी अहमद यांनी आक्रमक मोहीम सुरू केली. त्यानंतर टीपीएलएफच्या कार्यकर्त्यांनी सरकारी सैन्याचे तळ काबीज केले. ट्रिगेमध्ये सुरू झालेल्या या संघर्षामध्ये या 18 वर्षीय विद्यार्थिनीसह इतर अनेक विद्यार्थी-विद्यार्थिनींची स्वप्नं होरपळून गेली.

यातील बहुतांश मुलंमुली आपल्या गावातील दुसऱ्या लोकांसह डोंगराळ भागांकडे पळून गेली. यानंतर अबी अहमद यांनी टिग्रेची राजधानी मेकेल ... आणखी 4000 वर्णांसाठी लेख सुरू ठेवा:
ताब्यात घेऊन आपल्या विजयाची घोषणा केली. सरकारी सैन्याने 29 नोव्हेंबरला इथे वर्चस्व प्रस्थापित केलं. 

दरम्यान, टीपीएलएफच्या ज्या कार्यकर्त्यांनी शरण यायला नकार दिला, त्यांना लक्ष्य करणारी मोहीम सैन्यदलांनी उघडली. या मोहिमेमध्ये टिग्रेतील रहिवाशांच्या मानवाधिकारांचा भंग करणाऱ्या अनेक घटनाही समोर आल्या. परंतु, सरकारी अधिकारी हे आरोप फेटाळून लावतात.

वर उल्लेख आलेली शालेय विद्यार्थिनी आणि तिचे आजोबा अजूनही गावातील आपल्या घरात राहतात. त्यांचं घर अबीय अदी गावामध्ये आहे. हे गाव मेकेलच्या पश्चिमेला सुमारे 96 किलोमीटरांवर आहे. तिथून ते हलूही शकले नाहीत, कारण कुठेही दूर जाण्यासाठी प्रवास करणं अवघड होतं.

तीन डिसेंबर रोजी घडलेल्या घटनेबद्दल ही किशोरवयीन मुलगी म्हणाली- इथिओपियाई सैन्याचा गणवेश घातलेला एक सैनिक त्यांच्या घरात घुसला. तो सतत टिग्रेमधील बंडखोरांबद्दल प्रश्न विचारत होतो. यानंतर सैनिकाने त्यांच्या घराची छाननी केली आणि घरात कोणी सापडलं नाही तेव्हा या मुलीला पलंगावर झोपायचा आदेश दिला. त्यानंतर त्याने चारही दिशांना गोळीबार सुरू केला.

ही मुलगी सांगते, "त्याने माझ्या आजोबांना माझ्याशी शारीरिक जवळीक करायला सांगितली. हे ऐकल्यावर माझे आजोबा चिडले आणि त्या दोघांमध्ये भांडण झालं."

"तो सैनिक माझ्या म्हाताऱ्या आजोबांना घेऊन खोलीबाहेर गेला आणि त्यांच्या खांद्यावर गोळी मारली. एक गोळी मांडीवर मारली. थोड्या वेळाने तो परत आला तेव्हा त्याने मला सांगितलं की, माझ्या आजोबांना त्याने मारून टाकलंय."

"आता मला कोणीही वाचवू शकणार नाही, असंही तो म्हणाला. मग त्याने मला कपडे काढायला सांगितले. मी वारंवार त्याची करुणा भाकत होते. पण तो नुसता मला मारतच राहिला."

एक-दोन मिनिटं हा झगडा सुरू राहिला. पण शेवटी तो सैनिक एवढा चिडला की त्याने या विद्यार्थिनीवर गोळी झाडली.

ती पुढे सांगते, "त्याने माझ्या उजव्या हातावर तीन गोळ्या मारल्या. माझ्या पायावरही तीन गोळ्या मारल्या. मग बाहेरून गोळीबाराचा आवाज आला तेव्हा तो निघून गेला."

"नशिबाने आजोबा जिवंत होते. पण त्यांची अवस्थाही बिकट होती, ते बेशुद्ध पडलेले होते."

न्याय नाही

या विद्यार्थिनीचा काळीज हेलावून टाकणारा अनुभव प्रकाशात आल्यानंतर टिग्रे संघर्षामधील कथित लैंगिक हिंसेबद्दल चिंता व्यक्त केली जाते आहे. संयुक्त राष्ट्रांच्या लैंगिक हिंसाचारासंदर्भातील दूत प्रमिला पट्टन यांनीही चिंता व्यक्त केली...